શ્રી. એમ.ટી. ધમસાણીયા કોમર્સ કૉલેજમાં મને અને મારાં મિત્રોને એડમિશન મળી ગયું. હું એક દિવસ કૉલેજની લાયબ્રેરીમાં તૈયારીપૂર્વક ગયો. અમારાં લાયબ્રેરીયન કડક હતાં એની મને અગાઉથી જાણકારી. હું રુઆબથી પુસ્તકોનાં કબાટ પાસે આમતેમ ફર્યો. ત્યાં બેસીને વાંચન કરતી છોકરીઓ પણ મને જોવા લાગી હતી. ખુરશી પરથી અચાનક ઊભા થઈને લાયબ્રેરીયન મારી પાસે આવ્યાં. ‘તું રાવલ છો ને?’ ‘હા.’ ‘આલે આ પુસ્તકો.. તારાં માટે જ કાઢી રાખ્યાં છે.’ મેં પુસ્તકો હાથમાં લઈ જોયું. બક્ષીનાં પાંચ પુસ્તકો હતાં. પછી એમની સામે જોયું. ‘જે.વી.ને હું જ પુસ્તકો કાઢી આપતો. મોડી સાંજ સુધી વાંચતો હોય. પછી હું કહું ચલ